जिले में 19 हजार कुपोषित बच्चे
जिले में कुपोषित बच्चों को सुपोषित करने के दावे किए जा रहे है लेकिन हकीकत कुछ और ही दिख रही है। दो साल वर्ष 2013 और 2014 में कुपोषण का दर घटाने के लिए शासन 21 करोड़ 58 लाख रुपए खर्च कर चुकी है।
इस साल भी कुपोषण का दर घटाने शासकीय योजनाओं के क्रियान्वयन के लिए राशि खर्च की जा रही है। लेकिन कुपोषित बच्चों को सुपोषित करने की गति धीमी है। करोड़ों खर्च के बाद भी जिले में 19 हजार 300 बच्चे कुपोषण से ग्रस्त है। जिसमें मध्यम कुपोषित बच्चों की संख्या 14 हजार 916 एवं गंभीर कुपोषित बच्चों की संख्या 4 हजार 384 है। इस मुद्दें को लेकर विधानसभा सत्र में जिले के तीनों विधायक भैयाराम सिन्हा बालोद, राजेन्द्र राय गुंडरदेही व अनिला भेड़िया ने महिला एवं बाल विकास मंत्री रमशीला साहू से सवाल-जवाब किए। मंत्री साहू ने बताया कि कुपोषण का दर कम करने पिछले दो साल में 21 करोड़ खर्च किए जा चुके है। धीरे-धीरे कुपोषण स्तर घट रही है। वहीं विधायकों का आरोप है कि शासकीय योजनाओं का समुचित क्रियान्वयन नहीं होने से कुपोषित बच्चें सुपोषित नहीं हो पा रहे है।
महिला एवं बाल विकास विभाग द्वारा 5 वर्ष तक आयु के बच्चों में कुपोषण का आंकलन किया जाता है। कुपोषण समाप्त करने बच्चों के लिए समेकित बाल विकास सेवा, स्नेह शिविर, सुपोषण चौपाल, पोषण पुनर्वास केन्द्र संचालित किए जा रहे है। रमशीला साहू, महिला एवं बाल विकास विभाग, मंत्री, छत्तीसगढ़
449 आंगनबाड़ी संचालित
जिले में 8 परियोजना के तहत एक हजार 449 आंगनबाड़ी केन्द्र संचालित हो रहे है। जहां कुल बच्चों की संख्या 60 हजार 366 है। इसमें कुपोषित बच्चों की संख्या 32 प्रतिशत यानि 19 हजार 300 है। कुपोषित बच्चों के सेहत में सुधार लाने के लिए राज्य व केन्द्र सरकार आंगनबाड़ी केन्द्रों में लाखों रुपए खर्च कर रही है।
एनआरसी की क्षमता 10
कुपोषण दूर करने के लिए पोषण पुनर्वास केन्द्र कारगार साबित हो सकता है। वर्तमान में एक ही पोषण पुनर्वास केन्द्र है। जिला अस्पताल का पोषण पुनर्वास केन्द्र की क्षमता सिर्फ 10 बच्चों की है। बच्चों को केन्द्र में 14 दिन के लिए सुपोषित करने का काम किया जाता है। कुपोषण दूर करने कोई कवायद नहीं हो रही है।
1 हजार 475 कुपोषण से मुक्त
वर्ष 2014 में कुल 20 हजार 775 बच्चें कुपोषण के शिकार थे। जिसमें मध्यम कुपोषित 16 हजार 3 व गंभीर कुपोषित बच्चों की संख्या 4 हजार 772 थी। पिछले एक साल में एक हजार 475 बच्चें कुपोषण से मुक्त हुए है। वर्ष 2014 में कुपोषण का स्तर 34.87 प्रतिशत रहा। इस वर्ष अब तक कुपोषण का स्तर 32.06 प्रतिशत है। जो कि एक चिंताजनक आंकड़ा है। सरकार की सारी योजनाएं बच्चों को सुपोषित करने में नाकाम साबित हो रही है।
कुपोषणस्तर 2.80% कम
पिछले एक साल में कुपोषण का स्तर महज 2.80 प्रतिशत ही कम हुआ है। जो काफी कम है। विभागीय अधिकारियों का दावा था कि एक साल में कम से कम 4 प्रतिशत कुपोषण दर कम हो जाएगा। लेकिन ऐसा नहीं हो पाया। इस वर्ष समाप्त होने में सिर्फ 7 दिन ही शेष है। अगले साल से नए प्लानिंग के तहत बच्चों को सुपोषित करने की बात कहीं जा रहा है। हर साल महिला एवं बाल विकास विभाग व जिला प्रशासन द्वारा कई कवायद की जा रही है।
परियोजना कुल बच्चें सामान्य मध्यम कु. गंभीर प्रतिशत
दल्लीराजहरा 2568 2068 397 103 19.47
देवरी 7622 5106 1956 560 33.01
डौंडी 2 4342 2665 1267 410 38.62
बालोद 10433 7295 2476 662 30.08
डौंडी 3684 2307 995 382 37.38
डौंडीलोहारा 5854 3736 1630 488 36.18
गुंडरदेही 14907 10356 3619 932 30.53
गुरुर 10956 7533 2576 847 31.24
योग 60366 41066 14916 4384 32.06
जिले में- परियोजनावार कुपोषण की स्थिति
बालोद। जवाहरपारा आंगनबाड़ी केंद्र में कुपोषित बच्चे है।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva npi_Deva hin_Deva hin_Deva mar_Deva kas_Deva bho_Deva san_Deva bho_Deva hin_Deva awa_Deva san_Deva san_Deva hin_Deva hin_Deva